Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 434/13/8806	Košice, 18.12.2013
EEČ : 2-65-399-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01. 02. 2011 do 23. 10. 2012 neprispieval na výživu svojej dcére XXXXX, a do 01. 02. 2011 až doposiaľ svojmu Kevinovi Hankovi aj napriek tomu, že táto povinnosť mu bola určená rozsudkom Okresného súdu v XXXXX sp. zn. 20Nc 226/2010, ktorý nadobudol právoplatnosť 14. 03. 2011 a to sumou 26,82 € mesačne na dcéru Klaudiu a sumou 19,16 € mesačne na syna  Kevina, pričom za uvedené obdobie mu vznikol dlh na výživnom vo výške 997,70 € a zároveň v čase od 24. 10. 2012 do 22. 05. 2013 neprispieval na výživu svojej dcéry XXXXX aj napriek tomu, že táto povinnosť mu bola určená rozsudkom Okresného súdu XXXXX sp. zn. 20P 1/2012 zo dňa 13. 08. 2012, ktorý nadobudol právoplatnosť dňa 24. 10. 2012 a to sumou 26,82 € mesačne, čím mu takto vznikol dlh na výživnom vo výške 187,75 €,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa OR PZ Odboru kriminálnej polície Košice- okolie sp. zn. ČVS: ORP-239/OVK-KS-2013 zo dňa 22. 05. 2013 bolo začaté a  vznesené obvinenie XXXXX pre prečin podľa § 207 ods.  1, ods. 3 písm. b) Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bol vypočutý obv. XXXXX, ktorý uviedol, že za uvedené obdobie pre ktoré mu bolo vznesené obvinenie, bol, a aj tohto času je nezamestnaný, pričom je vedený na úrade práce  a jeho mesačný príjem je 62,50 €, čo je dávka v hmotnej núdzi. V súčasnosti žije s družkou XXXXX, s ktorou má tri maloleté deti. Zároveň uviedol, že na deti Klaudiu a Kevina zasiela výživné podľa svojich možností, o čom predložil doklad o uhradení výživného           za mesiac november 2013 a to v sume dvakrát po 25 €.

	Pokiaľ ide o výsluchy poškodených XXXXX a XXXXX, tie zhodne uviedli, že obvinený XXXXX zasiela výživné na deti aj keď nepravidelne, a predložili aj kópie šekov. 	

	V priebehu vyšetrovania bolo zistené, že obv. XXXXX je vedený na úrade práce v evidencii uchádzačov o zamestnanie od 09. 11. 2010 až doposiaľ, pričom je poberateľom dávky a príspevkov k dávke v hmotnej núdzi od 01. 05. 2011. V dobe od 01. 05. 2011 do 31. 03. 2013 bola táto dávka 97,19 € a od 01. 04. 2013 až doposiaľ je táto dávka v sume 62,50 €.

Trestného činu zanedbanie povinnej výživy podľa § 207 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Podľa § 215 ods. 1 písm. b) Tr. poriadku, prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

Vzhľadom na skutočnosť, že obv. XXXXX aj napriek tomu, že je nezamestnaný, za uvedené obdobie čiastočne prispieva na výživu svojich detí, pričom splnil všetky podmienky, ktoré mu zákon ustanovuje pre poberanie dávky v hmotnej núdzi, to znamená, že je vedený na úrade práce, a preto z hľadiska objektívnej aj subjektívnej stránky nenaplnil pojmové znaky uvedeného trestného činu.

	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor